عبدالغفار تبسم

عبدالغفار تبسم  پاکستان کے صوبہ سندھ میں پیدا ہونے والے سندھی زبان کے معروف شاعر ہیں۔ اس کی بہت کتابیں شائع ہوئی ہیں۔

حالات زندگی 
عبدالغفار تبسم 20 نومبر 1951 کو سندھ کے ضلع لاڑکانہ کی تحصیل رتو دیرو کے گاؤں میرپور بھٹو میں قادر بخش بھٹی کے گھر میں پیدا ہوئے۔

تعلیم 
تبسم نے پرائمری تعلیم نئوں ڈیرو اور گڑھی یاسین میں حاصل کی۔ سیکنڈری تعلیم گورنمنٹ ہائی اسکول نئوں ڈیرو سے 1966 میں مکمل کی۔ 1972 میں ڈگری کالج لاڑکانہ میں سے کامرس میں گریجویشن کی اور 1974 میں ایم اے بین الاقوامی تعلقات کی ڈگری سندھ یونیورسٹی جامشورو سے حاصل کی۔

ملازمت 
تبسم 1972 میں ٹیچر مقرر ہوئے۔پھر کچھ عرصہ فیملی پلاننگ افسر رہے۔ 1973 یو بی ایل بنک میں نوکری کی۔ 1975 سے پی آئی اے میں ملازم بنے۔ 1981 میں نوکری سے نکالے گئے۔ 1981 سے 1987 تک نئوں ڈیرو میونسپل کمیٹی کے چیئرمین رہے۔ 1990 سے پی آئی اے کی ملازمت دوبارہ بحال ہوئی اور یہیں سے رٹائر ہوئے۔

ادبی خدمات 
تبسم نے شاعری کا آغاز 1965 میں کیا۔ 1981 سے 1983 تک پاکستان ٹیلی ویژن نیٹ ورک کراچی سینٹر کے سندھی زبان میں پروگرام 'سندھ سینگار' کے کمپیئر رہے۔ اس نے سندھی فلم 'برسات جی رات' میں ہیرو کا اور فلم 'سہنا سائیں' میں ولین کا کردار ادا کیا۔ تبسم کی شاعری منظور سخیرانی، صادق فقیر، تعمیر حسین اور دیگر نامور گلوکاروں نے گائی ہے۔ اس نے شاعری کے حوالے سے بڑی پزیرائی حاصل کی ہے۔

کتب 
 گلن جہڑا گل شاعری 1976
 شفق وارا چھانورا، شاعری، 1982
 زندگی تنہنجا رنگ ہزار، 1994
 سوچوں صحرا سراب، 1995
 نینن جے آگر میں، 1996
 مٹی جا سر، 1999
 تنہا کندھی مسافر، 1999
 ابھ ہیٹھاں اجارا گیت لچھن، 2001
 موسیقی، موسم تبسم، 2003
 سج آرسی میں، 2005
 پل جھومے جھول میں، 2006

حوالہ جات 

پاکستانی شعرا
سندھی شخصیات
سندھی شعرا
بقید حیات شخصیات
ضلع لاڑکانہ کی شخصیات